मुस्ताङ, १४ साउन । विश्वमा पर्यटकको तेस्रो गन्तव्यको रुपमा स्थापित हिमालपारीको पर्यटकीय जिल्ला मुस्ताङमा एक वर्षको अवधिमा २९ हजार पर्यटकले भ्रमण गरेका छन् । यो संख्या गत वर्षको भन्दा २८ प्रतिशतले कमि हो । सन् २०१४ को जुलाई देखि २०१५ जुलाई सम्म २९ हजार नौसय ५२ विदेशी पर्यटकले मुस्ताङको भ्रमण गरेको अन्नपूर्ण संरक्षण क्षेत्र आयोजना (एक्याप) मुस्ताङका प्रमुख विदुर विक्रम कुइँकेलले जानकारी दिनुभयो ।
